पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज कस्बे में कलेक्टर की ओर से लगाई गई जीरो मोबिलिटी में एक ओर लोग राशन, पानी व सब्जियों के लिए तरस गए हैं। वहीं दूसरी ओर अवैध शराब धड़ल्ले से बिक रही है। जीरो मोबिलिटी के चलते किसी को भी बाहर निकलने पर पुलिस उन्हें समझाइश तथा बल प्रयोग कर भगा रही है। घरों से बाहर निकलने वालों की बाइकें जब्त कर जीरो मोबिलिटी का कड़ाई से पालन करवाने के पुलिस अधिकारियों को निर्देश दिए गए हैं। जीरो मोबिलिटी के चलते कस्बे में कर्फ्यू जैसा माहौल है। ऐसे में लोग फल व सब्जियों के लिए तरसने लगे हैं। किराने की दुकानें भी बंद हैं।
फैरी लगाकर सब्जी बेचने वालों को भी नहीं बख्शा जा रहा है। वहीं कस्बे में शराब की बिक्री खुलेआम जारी है शराब के विक्रेता खुलेआम वाहन दौड़ा रहे हैं, जिन्हें कोई रोकने वाला नहीं है। कस्बे में जीरो मोबिलिटी लागू होने के बाद से ही राशन की दुकानें भी बंद हैं। ऐसे में राशन डीलरों के पास लोगों को बांटने के लिए पहुंचे राशन के गेहूं और सहरिया परिवारों को मिलने वाली सामग्री भी दुकानों में बंद है। ऐसे में मई माह का मिलने वाला राशन अभी तक लोगों को उपलब्ध नहीं हो पाया है। कस्बे के राशन डीलरों ने बताया कि जीरो मोबिलिटी के चलते राशन वितरण करने की गाइडलाइन नहीं आने के कारण राशन की दुकानें नहीं खोली जा रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn